|  |  |
| --- | --- |
| **OBRAZAC**  **sudjelovanja javnosti u internetskom savjetovanju Nacrta prijedloga odluke o stavljanju izvan snage Odluke o obustavi plaćanja troškova izgradnje priključka na komunalne vodne građevine** | |
| **Naziv nacrta odluke ili drugog općeg akta o kojem se provodi savjetovanje** | Nacrt prijedloga odluke o stavljanju izvan snage Odluke o obustavi plaćanja troškova izgradnje priključka na komunalne vodne građevine |
| **Naziv gradskog upravnog tijela nadležnog za izradu nacrta** | Gradski ured za gospodarstvo, ekološku održivost i strategijsko planiranje |
| **Obrazloženje razloga i ciljeva koji se žele postići donošenjem akta** | Odlukom o priključenju na komunalne vodne građevine (Službeni glasnik Grada Zagreba 12/16, u daljnjem tekstu: Odluka o priključenju) u članku 16. propisano je da trošak izgradnje priključka na komunalne vodne građevine snosi vlasnik odnosno drugi zakoniti posjednik nekretnine koja se priključuje, te su oni u obvezi javnom isporučitelju podmiriti cijenu stvarnih troškova i rada, te utrošenog materijala, sukladno ispostavljenom računu. U slučaju kada je riječ o priključenju nekretnina u vlasništvu fizičkih osoba, za kategoriju kućanstva, troškove izgradnje priključka u vidu financijske potpore građanima nadoknađuje Grad Zagreb, na način određen tom odlukom i u skladu sa sporazumom između Grada Zagreba i javnog isporučitelja koji je sastavni dio ove odluke.  Pod troškovima priključenja podrazumijeva se bruto iznos troškova utvrđenih troškovnikom koji je sastavni dio ugovora o izvedbi priključka na komunalne vodne građevine, a koji se sklapa između vlasnika odnosno zakonitog posjednika nekretnine i javnog isporučitelja vodnih usluga, sukladno izdanoj suglasnosti za priključenje konkretnog objekta. Javni isporučitelj vodnih usluga račune za naplatu troškova priključenja u slučajevima ispostavlja na ime konkretnog vlasnika odnosno zakonitog posjednika nekretnine koja se priključuje, te ih dostavlja nadležnom gradskom uredu za gospodarstvo koji vrši isplatu troškova priključenja na račun javnog isporučitelja vodnih usluga.  Temeljem navedene odluke i članka 16. stavka 2. Odluke o priključenju sklopljen je Sporazum o načinu reguliranja obveze podmirenja troškova priključenja na komunalne vodne građevine od 3. kolovoza 2016. i 31. 12. 2019. između Grada Zagreba i Vodoopskrbe i odvodnje d.o.o. ( dalje u tekstu: Javni isporučitelj).  Gradska skupština Grada Zagreba donijela je Odluku o obustavi plaćanja troškova izgradnje priključka na komunalne vodne građevine (Službeni glasnik Grada Zagreba 29/21, u daljnjem tekstu: Odluka o obustavi) kojom se obustavlja plaćanje troškova izgradnje priključka na komunalne vodne građevine vlasnicima nekretnina koje se priključuju na komunalne vodne građevine, za kategoriju kućanstvo, propisanih člankom 16. Odluke o priključenju. U razdoblju od 1. siječnja 2017. do srpnja 2021. Javni isporučitelj je izvršio ukupno 9.604 priključka koje je dostavio Gradu Zagrebu na plaćanje. Za izvršenje obaveza podmirenja troškova izgradnje priključka koje nadoknađuje Grad Zagreb osiguravaju se sredstva u proračunu Grada Zagreba. U razdoblju od 1. siječnja 2017. do srpnja 2021. Javni isporučitelj dostavio je Gradu Zagrebu račune u ukupnom iznosu od 90.568.281,08 kuna. Odlukom o obustavi je propisano da će se ugovori o priključenju na komunalne vodne građevine koji su sklopljeni te oni koji će se sklopiti na temelju zahtjeva za priključenje s potpunom dokumentacijom koji će biti podneseni do stupanja na snagu ove odluke izvršit će se, po redoslijedu zaprimanja, sukladno Odluci o priključenju do visine sredstava planiranih u Proračunu Grada Zagreba za 2021. te Proračunu Grada Zagreba za 2022. i projekcijama za 2023. i 2024. godinu.  Temeljem Odluke o obustavi dana 25. ožujka 2022. godine Grad Zagreb i Javni isporučitelj sklopili su Sporazum o načinu plaćanja troškova izgradnje priključka na komunalne vodne građevine KLASA:024-06/22-011/2; URBROJ: 251-06-40/001-22-1 (u daljnjem tekstu: Sporazum) kojim su regulirale način plaćanja troškova izgradnje priključka na komunalne vodne građevine u vlasništvu fizičkih osoba (za kategoriju kućanstvo) za zahtjeve zaprimljene sukladno Odluci o priključenju te dodatke Sporazumu 23. studenoga 2022. i 31. srpnja 2023.  Nacrtom prijedloga Odlukeo stavljanju izvan snage Odluke o obustavi plaćanja troškova izgradnje priključka na komunalne vodne građevine predlaže se da se Odluka o obustavi plaćanja troškova izgradnje priključka na komunalne vodne građevine (Službeni glasnik Grada Zagreba 29/21) stavi izvan snage kako bi Grad Zagreb podmirio troškove izgradnje priključaka na komunalne vodne građevine koje su podnijele zahtjev za priključenje nakon 2.8.2016., odnosno nakon stupanja na snagu Odluke o priključenju.  Ovim prijedlogom odluke Grad Zagreb bi podmirio troškove izgradnje priključaka na komunalne vodne građevine osobama fizičkim osobama - vlasnicima nekretnina odnosno drugim zakonitim posjednicima nekretnina putem Javnog isporučitelja vodnih usluga s kojim će se sklopiti sporazum kojim će se urediti postupak i rokovi nadoknade i snošenja troškova. Slijedom navedenog podmirivanje troškova bi obuhvatilo sve osobe koje su podnijele zahtjev do 14. 12. 2021. odnosno do stupanja na snagu Odluke o obustavi, a nisu im još izgrađeni priključci te čekaju svoj redoslijed, također i osobe koje su podnijele zahtjev do 14. 12. 2021. ali nisu htjeli čekati redoslijed izvođenja priključka od javnog isporučitelja, pa su sami odlučili snosili trošak izgradnje priključka. Također se ovaj prijedlog odnosi na sve one koji nisu podnijeli zahtjev do 14.12.2021. nego su sami podmirili troškove izgradnje priključka nakon sklopljenog ugovora sa javnim isporučiteljem i nakon što je Odluka o obustavi stupila na snagu. Ovaj prijedlog se odnosi na sve buduće fizičkim osobama - vlasnicima nekretnina odnosno drugim zakonitim posjednicima nekretnina koje podnesu zahtjev nakon što se donese ova odluka.  Slijedom navedenog, predlaže se da Gradskoj skupštini Grada Zagreba donošenje Odluke o stavljanju izvan snage Odluke o obustavi plaćanja troškova izgradnje priključka na komunalne vodne građevine, kao u predloženom tekstu. |
| **Razdoblje internetskog savjetovanja**  ***(16. listopada 2023. –*** ***15. studenoga 2023.)*** | |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte:**

[**savjetovanje-gospodarstvo@zagreb.hr**](file:///C:\Users\iggalosic\Downloads\savjetovanje-gospodarstvo@zagreb.hr)

**zaključno do 15. studenoga 2023.**

**Po završetku savjetovanja, sve pristigle primjedbe/prijedlozi bit će javno dostupni na internetskoj stranici Grada Zagreba.**

**Anonimni, uvredljivi i irelevantni komentari neće se objaviti.**